Document ID: /roh_data/filtered/fineweb-2-filterrobots_roh.jsonl.gz/2810

Quai ha confermà in pledader da la regenza a Londra. Patel era vegnida crititgada fermamain pervi da quest inscunter privat, perquai ch'ella n’aveva betg infurmà ordavant la primministra Theresa May u il minister da l’exteriur Boris Johnson.
La primministra Theresa May ha beneventà la decisiun da Priti Patel da sa retrair. I saja endretg che Patel sa suttamettia sezza als auts standards da transparenza per ils quals ella saja adina s'engaschada fitg.
La ministra per l'agid al svilup è gia il segund commember da la regenza da Theresa May che sa retira u sto sa retrair entaifer in'emna. L'emna passada era il minister da defensiun Michael Fallon sa retratgs pervi da renfatschas da mulestas sexualas.
RR novitads 06:00